ད་ནི་བཅོམ་ལྡན་འདས་
ཀྱི་ཡེ་ཤེས་རིན་པོ་ཆེའི་མཐར་ཕྱིན་པའི་མདོ་བཤད་པར་བྱ་སྟེ། དེ་ལ་གླེང་གཞིས་མདོར་བསྟན་
-117-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པ་ནི། འདི་སྐད་བདག་གིས་ཐོས་པའི་དུས་གཅིག་ན། བཅོམ་ལྡན་འདས་མཉན་ཡོད་ན་དགེ་
སློང་རྣམས་དང་ཐབས་གཅིག་ཏུ་བཞུགས་སོ། །ཆོས་རྒྱས་པར་བཤད་པ་ལ། སངས་རྒྱས་ལ་
ཕུལ་བའི་ཁང་བཟང་སོགས་གཞན་གྱིས་ལོངས་སྤྱད་དུ་མི་རུང་བར་བསྟན་པ་ནི། དེའི་ཚེ་གྲོང་
ཁྱེར་ཆེན་པོ་ཞེས་པ་ལ་སོགས་པའོ། །དེའི་རྒྱུ་མཚན་མདོར་བསྟན་པ་ནི། དེ་ཅིའི་ཕྱིར་ཞེ་ན།
ཞེས་པ་ལ་སོགས་པའོ། །དེ་ཉིད་རྒྱས་པར་བཤད་པ་ལ་གནས་དང་གནས་མ་ཡིན་པ་མཁྱེན་
པ་ལ་སོགས་པ་རྒྱས་པར་བཤད་པ་ནི། །དེའི་བཤད་པ་ཉོན་ཅིག་ཞེས་པ་ལ་སོགས་པའོ། །
འདས་པ་ཤེས་པ་ལ་སོགས་བཤད་པ་ནི། ཁྱིམ་བདག་ཅེས་པ་ནས། འདས་པ་མཁྱེན་ཅེ་ན་
ཞེས་པ་ལ་སོགས་བཤད་པ་ནི། ཁྱིམ་བདག་ཅེས་པ་ནས་ཁམས་ཤེས་པ་མཁྱེན་ཅེ་ན་ཞེས་པ་
ལསོགས་པའོ། །དབང་པོ་ཤེས་པ་སོགས་བཤད་པ་ནི། ཁྱིམ་བདག་ཅེས་པ་ནས་དབང་པོ་
ཤེས་པ་མཁྱེན་ཅེ་ན་ཞེས་པ་ལ་སོགས་པའོ། །བསམ་གཏན་ཤེས་པ་སོགས་བཤད་པ་ནི། །
ཁྱིམ་བདག་ཅེས་པ་ནས་བསམ་གཏན་མཁྱེན་ཅེ་ན་ཞེས་པ་ལ་སོགས་པའོ། །སྔོན་གྱི་མཐའ་
ཤེས་པ་སོགས་བཤད་པ་ནི། ཁྱིམ་བདག་ཅེས་པ་ནས་སྔོན་གྱི་མཐའ་མཁྱེན་ཅེ་ན་ཞེས་པ་ལ་
སོགས་པའོ། །མི་འཇིགས་པ་ཤེས་པ་སོགས་བཤད་པ་ནི། ཁྱིམ་བདག་ཅེས་པ་ནས། མི་
འཇིགས་པ་མཁྱེན་ཅེ་ན་ཞེས་པ་ལ་སོགས་པའོ། །དེ་རྣམས་ཀྱི་མཁྱེན་པ་དཔེ་དོན་སྦྱར་ནས་
བསྟན་པ་ནི། ཁྱིམ་བདག་དེ་ལ་དེ་བཞིན་གཤེགས་པས་གནས་ཤེས་པ་འདི་ལྟར་རབ་ཏུ་
མཁྱེན་ཏེ་ཞེས་པ་ལ་སོགས་པའོ། །དེ་ནས་བཅོམ་ལྡན་འདས་ཙན་དན་གྱི་ཁང་བཟང་དུ་ཆོ་
འཕྲུལ་སྣ་ཚོགས་ཀྱིས་བྱོན་ཚུལ་ནི་དེ་སྐད་ཅེས་སྨྲས་པ་དང༌། ཁྱིམ་བདག་ཕྱ་མཁན་གྱིས་ཞེས་
པ་ལ་སོགས་པའོ། །སྐབས་འདིར་སེམས་ཅན་ཚད་མེད་པའི་དོན་མཛད་ཚུལ་ནི། དགེ་བའི་ཕ་
རོལ་འགྲོ་བའི་བྲམ་ཟེ་དང༌། ཞེས་པ་ལ་སོགས་པའོ། །དེ་ལ་བསོད་སྙོམས་བཞེས་ནས་ཀླུ་
སོགས་བཏུལ་བའི་ཚུལ་ནི། དེ་ནས་ཁྱིམ་བདག་ཕྱ་མཁན་གྱིས་ཞེས་པ་ནས། བཟའ་བ་དང༌།
-118-

མདོ་ལ་འཇུག་པའི་སྒོ་ལས། མདོ་སྡེ་སོ་སོའི་འཁྲུལ་སྤོང་བཞུགས།
བཅའ་བ་དང༌། ཞེས་པ་ལ་སོགས་པའོ། །མཚོ་མ་དྲོས་པར་གཤེགས་ནས་ཀླུ་རྣམས་ཀྱིས་
ཞུས་ལན་བསྟན་པ་ནི། དེ་ནས་བཅོམ་ལྡན་འདས་ཀྱིས་ཞེས་པ་ནས་མཚོ་མ་དྲོས་པ་ཞེས་པ་
ལ་སོགས་པའོ། །དེ་ནས་བཅོམ་ལྡན་འདས་ཀྱིས་མཁྱེན་པ་དེ་དག་རྒྱུ་གང་ལས་སྐྱེས་པའི་
སྐྱེས་རབས་བརྗོད་པ་ནི། དེ་ནས་ཚེ་དང་ལྡན་པ་མོའུ་འགལ་གྱི་བུ་ཆེན་པོས། བཅོམ་ལྡན་
འདས་ལ་འཕྲིན་ལས་གྱི་རྣམ་ཐར་སྨིན་པ་གང་གིས་ཞེས་པ་ལ་སོགས་པ་སྟེ། དེ་ལ་གནས་
མཁྱེན་པའི་ལོ་རྒྱུས། གནས་མ་ཡིན་པ་མཁྱེན་པའི་ལོ་རྒྱུས་ཞེས་པ་ལ་སོགས་པ་སོ་སོར་ཤེས་
པར་བྱའོ། །མདོའི་མཇུག་བསྡུ་བ་ནི། ཚེ་དང་ལྡན་པ་མོའུ་འགལ་གྱིས། བཅོམ་ལྡན་འདས་ཅི་
ཙམ་དུ། སངས་རྒྱས་བཅོམ་ལྡན་འདས་ཀྱི་ཡེ་ཤེས་ཟབ་ཅིང༌། རྒྱ་ཆེ་བ་ཞེས་པ་ལ་སོགས་
པའོ། །བཅོམ་ལྡན་འདས་ཀྱིས་ཡེ་ཤེས་ཤིན་ཏུ་རྒྱས་པའི་མདོ་བཤད་པ་རྫོགས་སོ།། །།
༈ འདིར་བསྟོད་པའི་མདོ་རྣམས་དབུར་བྲི་ཞིང་། བཟང་པོ་སྤྱོད་པའི་སྨོན་ལམ་ལ་སོགས་
པ་བསྔོ་བ་སྨོན་ལམ་གྱི་མདོ་རྣམས་ནི་མཇུག་ཏུ་བྲི་བར་བྱའོ། །འདིར་མདོའི་མིང་ཅན་གཞན་
རྣམས་ལ་ནི་འགྲེལ་པ་མ་བྲིས་ཏེ། དྲི་མེད་འོད་ཀྱིས་ཞུས་པའི་མདོ་རྣམས་ལ་སོགས་པ་མང་པོ་
ནི་བྱ་བའི་རྒྱུད་ཡིན་ཅིང་། དཔའ་བོས་མཛད་པའི་སྐྱེས་རབས་ལ་སོགས་པ་ནི་སློབ་དཔོན་སོ་
སོའི་མཛད་པའི་བསྟན་བཅོས་ཡིན་ལ། དེ་ལས་ལྷག་མ་རྣམས་ནི་ཤིན་ཏུ་མ་དག་པ། མདོ་
བཅོས་མ་ཡིན་པར་མཐོང་བའི་ཕྱིར་རོ། །མཚན་ཉིད་ཐེག་པའི་སྡེ་སྣོད་སོ་སོ་རྣམས་ཀྱི་མདོར་
བསྡུས་པའི་བཤད་པ་རྫོགས་སོ།། །།
(གསལ་བཤད། དཀར་ཆག་རྙིང་པ་ལྟར་ན་མདོ་སྡེ་སོ་སོའི་རྣམ་གཞག་འདི་མདོ་སྡེ་རྒྱན་གྱི་མཚམས་སུ་དབུ་
མའི་གོང་དུ་ཡོད་ཀྱང་། ད་རེས་དེབ་ཚད་སོགས་དང་བསྟུན་ནས། འདིར་བཞུགས་པ་ལགས།)
-119-

བོ་དོང་བཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
-120-